সিবাওয়েহ
আবু বিশর আমর ইবনে উসমান ইবনে কানবার আল বিসরি (আনুমানিক ৭৬০-৭৯৬) (), সাধারণভাবে সিবাওয়েহ নামে পরিচিত () (তার মূল ফারসি নাম ছিল "Sēbōē"), ছিলেন আরবি ভাষার একজন প্রভাবশালী ভাষাবিদ ও ব্যাকরণবিদ। তার লেখা "আল কিতাব" আরবি ভাষার প্রথম লিখিত ব্যাকরণ। আরবি ব্যাকরণ ও ভাষাতত্ত্বে তার উল্লেখযোগ্য প্রভাব থাকলেও তিনি ছিলেন একজন পারসিয়ান এবং তার মাতৃভাষা আরবি ছিল না। তিনি পরবর্তী জীবনে আরবি শেখেন। তাকে আরবি ভাষার সর্বকালের শ্রেষ্ঠ ভাষাবিদ ও সকল ভাষার শ্রেষ্ঠ পন্ডিতদের অন্যতম ধরা হয়।
মখদুম আলী মাহিমি
ভারতীয় পণ্ডিতদের মধ্যে মাহিমি প্রথম কুরআনের একটি ব্যাখ্যা লেখেন, যা শাহ ওয়ালীউল্লাহ দেহলোভী সহ অন্যান্য ইসলামি পণ্ডিতমহল কর্তৃক সমালোচনামূলোক প্রশংসা অর্জন করে। তাঁর লেখা উনিশটি মূল্যবান বইয়ের জন্য তাঁকে, "কুতুব-ই-কোঙ্কণ" (কোঙ্কণের নেতা) উপনাম প্রদান করা হয়। ভারতে তিনি পবিত্র আল কুরআনের প্রথম ব্যাখ্যাদাতা। তাঁর ব্যাখ্যানসমূহ সারা বিশ্বজুড়ে পরিচিত এবং এগুলিকে "তাফসিরুর রহমান" বলা হয়ে থাকে। পণ্ডিতদের মতে, কুরআনের সব ব্যাখ্যানগুলোর মধ্যে এগুলি অনন্য। যা আল আজহার বিশ্ববিদ্যালয়, কায়রো ও মক্কার উম্মুল কুরা বিশ্ববিদ্যালয়ে পাওয়া যায়।